மலை கிராம மக்களின் நலன் கருதி, வட்டுவனஅள்ளி ஊராட்சியிலேயே விவசாயிகள் தங்களது விளைபொருள்களை விற்கும் வகையில், கடந்த 2009 -10 இல், மருக்காரம்பட்டி கிராமத்தில் சில லட்சம் ரூபாய் மதிப்பில் வாரச்சந்தை அமைக்கப்பட்டது. இந்தச் சந்தையில், மூன்று வரிசைகளில் 15 கடைகள் கட்டப்பட்டன. இக்கடைகளுக்கு நடுவில் விவசாயிகள் கூடுவதற்கு ஏற்ப ஏராளமான காலி இடம் உள்ளது. மேலும், இங்கு வரும் விவசாயிகள், பொதுமக்களுக்காக கழிப்பறை, சிறுவிசை மின்பம்புடன் கூடிய தரைமட்டத் தொட்டியும் கட்டப்பட்டன. பணிகள் அனைத்தும் நிறைவுற்று இந்த வாரச்சந்தையை அப்போதைய ஆட்சியர் ஆர்.லில்லி திறந்து வைத்தார். இதுநாள் வரை மருக்காரம்பட்டி வாரச்சந்தையை பயன்பாட்டுக்குக் கொண்டுவர எவ்வித நடவடிக்கையும் எடுக்கவில்லை.